વડાલી તાલુકાના કેશરપુરા ગામની સીમમાં ચોરીવાડના ખેડૂતની આવેલ જમીનમાં વાવેતર કરવા જતા રવિવારે કેશરપુરા તેમજ અન્ય સ્થાનો પર રહેતા દસેક શખ્સોએ તે જમીન જૂના સર્વેનંબર મુજબ તેઓની માલિકીની હોવાનું માની વિરોધ દર્શાવી લાકડીઓ, ધારિયા તેમજ પથ્થરો વડે જીવલેણ હુમલો કરી ધિંગાણુ મચાવતા હુમલા અને ધિંગાણાની ઘટના દરમિયાન ચોરીવાડના બે ઇસમોને ગંભીર ઇજાઓ પહોંચી હતી, જયારે લાકડીઓ અને પથ્થરો મારી ત્રણ વ્યકિતઓને પણ ઇજાગ્રસ્ત કરાતા ચોરીવાડના ખેડૂતે કેશરપુરા તેમજ જોરાવરનગરના મળી દસેક શખ્સો વિરૂધ્ધ રવિવારે વડાલી પોલીસ સ્ટેશનમાં મામલો દર્જ કરાવતા પોલીસે ગુનો નોંધી ઘટનાની તપાસ દરમિયાન બે શખ્સોની અટકાયત કરી લીધી છે.